ਸੰਖੇਪ ਕਰਨ ਲਈ ਦਸਤਾਵੇਜ਼: ਸਾਲ 2017 ਵਿੱਚ ਗੁਰਮੇਹਰ ਨੇ ਸੋਸ਼ਲ ਮੀਡੀਆ 'ਤੇ ਇੱਕ ਤਸਵੀਰ ਸ਼ੇਅਰ ਕੀਤੀ ਸੀ ਜਿਸ ਵਿੱਚ ਕਿਹਾ ਗਿਆ ਸੀ ਕਿ 'ਪਾਕਿਸਤਾਨ ਨੇ ਮੇਰੇ ਪਿਤਾ ਨੂੰ ਨਹੀਂ ਮਾਰਿਆ, ਜੰਗ ਨੇ ਮਾਰਿਆ ਸੀ'। ਇਸ ਤੋਂ ਬਾਅਦ ਸੋਸ਼ਲ ਮੀਡੀਆ 'ਤੇ ਉਨ੍ਹਾਂ ਦੀ ਕਾਫੀ ਆਲੋਚਨਾ ਹੋਈ ਸੀ।

ਗੁਰਮੇਹਰ ਕੌਰ ਨੇ ਕਾਰਗਿਲ ਦੀ ਲੜਾਈ ਦੇ 20 ਸਾਲ ਪੂਰੇ ਹੋਣ 'ਤੇ ਬੀਬੀਸੀ ਉਰਦੂ ਲਈ ਇੱਕ ਬਲਾਗ ਵਿੱਚ ਆਪਣੇ ਵਿਚਾਰ ਸਾਂਝੇ ਕੀਤੇ ਹਨ।

ਅੱਗੇ ਪੜ੍ਹੋ ਗੁਰਮੇਹਰ ਕੌਰ ਨੇ ਕੀ ਕਿਹਾ ਹੈ...

ਇਸ ਗੱਲ ਨੂੰ ਕਿੰਨੇ ਸਾਲ ਬੀਤ ਚੁੱਕੇ ਹਨ, ਸਾਡੇ ਘਰ ਵਿੱਚ ਕੋਈ ਵੀ ਇਸ ਦਾ ਹਿਸਾਬ ਨਹੀਂ ਰੱਖਦਾ ਹੈ।

ਹਾਂ ਜੇ ਕਦੇ ਦੱਸਣ ਦੀ ਲੋੜ ਪੈ ਹੀ ਜਾਵੇ, ਕਿ ਇਹ ਘਟਨਾ ਕਦੋਂ ਵਾਪਰੀ ਸੀ ਤਾਂ ਅਸੀਂ ਲੋਕ ਮੇਰੀ ਭੈਣ ਤੋਂ ਉਸ ਦੀ ਉਮਰ ਪੁੱਛ ਲੈਂਦੇ ਹਾਂ। ਆਪ੍ਰੇਸ਼ਨ ਵਿਜੇ ਦੀ ਕਾਮਯਾਬੀ ਦੇ ਚੰਦ ਦਿਨਾਂ ਬਾਅਦ ਸਾਡੇ ਪਿਤਾ ਦੀ ਮੌਤ ਹੋਈ ਸੀ। ਉਸ ਵਕਤ ਸਾਡੀ ਛੋਟੀ ਭੈਣ ਕੇਵਲ ਤਿੰਨ ਮਹੀਨਿਆਂ ਦੀ ਸੀ।

ਇਹ ਵੀ ਪੜ੍ਹੋ:

ਉਨ੍ਹਾਂ ਬੀਤੇ ਸਾਲਾਂ ਦਾ ਹਿਸਾਬ ਸਾਡੀ ਭੈਣ ਦੀਆਂ ਹੱਡੀਆਂ ਵਿੱਚ ਲਿਖਿਆ ਹੋਇਆ ਹੈ ਕਿਉਂਕਿ ਇੰਨੇ ਵਕਤ ਦੌਰਾਨ ਉਸ ਦੇ ਛੋਟੀਆਂ-ਛੋਟੀਆਂ ਬਾਹਾਂ ਅਤੇ ਟੰਗਾਂ ਬਹੁਤ ਵੱਡੀਆਂ ਹੋ ਚੁੱਕੀਆਂ ਹਨ ਅਤੇ ਤਿੰਨ ਮਹੀਨੇ ਦੀ ਬੱਚੀ ਹੁਣ ਵੱਡੀ ਹੋ ਚੁੱਕੀ ਹੈ।

ਇਨ੍ਹਾਂ 20 ਸਾਲਾਂ ਵਿੱਚ ਅਸੀਂ ਕਦੇ ਵੀ ਉਸ ਦੀ ਜ਼ਬਾਨ ਤੋਂ ਉਸ ਘਟਨਾ ਬਾਰੇ ਇੱਕ ਲਫਜ਼ ਵੀ ਨਹੀਂ ਸੁਣਿਆ ਹੈ। 

ਅਸੀਂ ਜਦੋਂ ਵੀ ਉਸ ਬਾਰੇ ਗੱਲ ਕਰਦੇ ਹਾਂ, ਉਸ ਨੂੰ ਕੁਝ ਪੁੱਛਦੇ ਹਾਂ ਤਾਂ ਜਵਾਬ ਵਿੱਚ ਉਹ ਮੁਸ਼ਕਿਲ ਨਾਲ ਕੁਝ ਸ਼ਬਦ ਹੀ ਦੱਸ ਪਾਉਂਦੀ ਹੈ ਅਤੇ ਹੌਲੇ ਜਿਹੇ ਸਿਰ ਹਿਲਾ ਕੇ ਹਾਂ ਵਿੱਚ ਹਾਂ ਮਿਲਾ ਦੇਂਦੀ ਹੈ।

ਗੁਰਮੇਹਰ ਅਨੁਸਾਰ ਦੋਵੇਂ ਦੇਸ ਦੇ ਸਿਆਸਤਦਾਨ ਕਸ਼ਮੀਰ ਸਮੱਸਿਆ ਦਾ ਹੱਲ ਨਹੀਂ ਕਰਨਾ ਚਾਹੁੰਦੇ ਹਨ

ਮੈਂ ਤੇ ਮੇਰੀ ਮਾਂ ਉਨ੍ਹਾਂ ਥੋੜ੍ਹੀਆਂ ਯਾਦਾਂ ਬਾਰੇ ਸੋਚ ਕੇ ਖੁਸ਼ ਹੋ ਜਾਂਦੇ ਹਾਂ, ਜੋ ਸਾਡੇ ਕੋਲ ਬਚੀਆਂ ਹੋਈਆਂ ਹਨ।

ਅਸੀਂ ਦੋਵੇਂ ਉਨ੍ਹਾਂ ਦਿਨਾਂ ਦੀਆਂ ਧੁੰਧਲੀਆਂ ਤਸਵੀਰਾਂ ਵਿੱਚ ਮੇਰੇ ਪਿਤਾ ਦਾ ਚਿਹਰਾ ਵੇਖ ਕੇ ਅਰਥ ਤਲਾਸ਼ ਕਰਦੇ ਹਾਂ।

ਪਰ ਇਹ ਤਸਵੀਰਾਂ ਮੇਰੀ ਭੈਣ ਲਈ ਕੇਵਲ ਇੱਕ ਉਦਾਸੀ ਦੇ ਇਲਾਵਾ ਕੁਝ ਨਹੀਂ ਹੈ। ਉਹ ਕਦੇ ਕੁਝ ਨਹੀਂ ਕਹਿੰਦੀ ਹੈ ਅਤੇ ਅਸੀਂ ਵੀ ਕਦੇ ਉਸ ਨੂੰ ਮਜਬੂਰ ਨਹੀਂ ਕੀਤਾ ਕਿ ਉਹ ਇਸ ਬਾਰੇ ਗੱਲ ਕਰੇ।

ਮੇਰੀ ਮਾਂ ਤੋਂ ਗ਼ਮ ਦੀ ਉਮੀਦ ਹੁੰਦੀ ਹੈ

ਭਾਰਤ ਵਿੱਚ ਹਰ ਸਾਲ 26 ਜੁਲਾਈ ਨੂੰ 'ਕਾਰਗਿਲ ਵਿਜੇ ਦਿਵਸ' ਦਾ ਜਸ਼ਨ ਮਨਾਇਆ ਜਾਂਦਾ ਹੈ ਤਾਂ ਅਸੀਂ ਵੀ ਉਸ ਵਿੱਚ ਸ਼ਾਮਿਲ ਹੁੰਦੇ ਹਾਂ। ਇਹ ਪਾਕਿਸਤਾਨੀ ਘੁਸਪੈਠੀਆਂ ਖਿਲਾਫ਼ ਸਾਡੀ ਵੱਡੀ ਜਿੱਤ ਦਾ ਜਸ਼ਨ ਹੁੰਦਾ ਹੈ ਜੋ ਅਸੀਂ 1999 ਵਿੱਚ ਹਾਸਿਲ ਕੀਤੀ ਸੀ।

ਬੀਤੇ ਕੁਝ ਸਾਲਾਂ ਤੋਂ ਜੁਲਾਈ ਸਾਡੇ ਲਈ ਇੱਕ ਅਜਿਹਾ ਮਹੀਨਾ ਬਣ ਗਿਆ ਹੈ ਜਦੋਂ ਗ਼ੈਰ-ਸਰਕਾਰੀ ਸੰਗਠਨ, ਸਿਆਸੀ ਲੋਕ, ਲੇਡੀਜ਼ ਕਲੱਬ ਅਤੇ ਅਜਿਹੇ ਹੋਰ ਲੋਕਾਂ ਵੱਲੋਂ ਦਾਵਤ ਮਿਲਣੀ ਸ਼ੁਰੂ ਹੋ ਜਾਂਦੀ ਹੈ।

ਹਰ ਕੋਈ ਚਾਹੁੰਦਾ ਹੈ ਕਿ ਮੇਰੀ ਮਾਂ ਉਨ੍ਹਾਂ ਦੇ ਸਮਾਗਮਾਂ ਵਿੱਚ ਸ਼ਾਮਿਲ ਹੋ ਕੇ ਆਪਣੀ ਹਿੰਮਤ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਗੁਰਮੇਹਰ ਕੌਰ ਦੇ ਪਿਤਾ ਕੈਪਟਨ ਮਨਦੀਪ ਸਿੰਘ ਭਾਰਤੀ ਫੌਜ ਵਿੱਚ ਸਨ ਅਤੇ ਕਾਰਗਿਲ ਦੀ ਜੰਗ ਦੌਰਾਨ ਉੱਥੇ ਮਾਰੇ ਗਏ ਸਨ।